 Muddo ka dib ayuu boqorkii haddana goaansadey in uu nin kale oo uu aad ugu kalsoon yahey u diro xaalka dharka, waana ninka soo labeynaya xagga kalsoonida ragga ku xeeran boqorka, asagoo boqorku isku qanciyey inuu yahey nin garaad u saaxiib ah, ka fiirsasho badan, aysanna waxba ka hoos bixi karin, ninkii goobtii dharka lagu tolayey ayuu tagey, waxaana isna ku dhacdey arintii ku dhacdey ninkii ka horeeyey oo kale, waxeyna weydiiyeen labadii xariif: ka waran mudane ma ku cajabiyey dharkaani sidii ninkii kaa horeeyey uu u cajabiyey oo kale? 